
2012. PSIHANALIZA SI MATEMATICILE. 

Freud contemporan al lui Cantor - de la matemata la maternă 


„De unde reducţia mea a psihanalizei la teoria mulţimilor” 

Jacques Lacan „pentru Vincennes” 

„CONCLUZIE 

Nu există clinică analitică fără recunoaşterea repetiţiei freudiene care 
traversează limbajul, fără recunoaşterea fonemului şi a structurii sale de 
mulţime specificată de comentariul necesar, comentariul că fonemul nu 
există, căci se şterge rearticulându-şi obiectul. 

Această recunoaştere nu are nimic dintr-o supunere unui rival imaginar, ci 
ţine de tragedia dorinţei sexuale şi de satisfacţia ei. 

Ori psihanaliza nu propune nici o teorie a sexualităţii (sexologie, tehnici ale 
corpului, bune maniere, relaxare, meditaţie, modalităţi de a juisa, extaz, 
beatitudine, orgasm,...), dar nici nu o (le) gândeşte mai puţin pentru asta şi 
scrie patru formule ale sexuării a căror lectură din perspectiva teoriei 
mulţimilor le dă dreptate. 

Ori, în chiar momentul dispariţiei doctorului Lacan (1981) - în loc să se 
exerseze ei înşişi în a face matematici, în propriul lor cont, între alte lucrări 
efective necesare formării lor, însoţind analiza lor, dacă printr-o aventură vor 
fi devenit analizanţi - auditorii săi, cititorii săi, elevii săi, pretendenţii săi la 
analiză, acei celibatari, au fost mai promţi, cel puţin unii, să încerce să ne 
servească o psihopatologie a matematicienilor care se oferă la două lecturi 
opuse de motivul lor. 

Fie că este vorba, pentru unii, despre o reabilitare a psihozei căci savanţii, 
„matematicienii, ei înşişi, atât de inteligenţi, şi, de ce nu, hidrocefali, Marile 
capete atât de invidiate de care ne batem joc, sunt psihotici. De unde urmează 
elogiul psihozei după cel al nebuniei. Iată-ne bine aşadar. 

Sau, invers, Cantor în primul rând, urmat azi de Post, Turing, Goedel,... sunt 
diagnosticaţi ca psihotici, pentru se vedea desemnaţi sancţiunii publicului 
clientelei înspăimântate. 

Aceasta echivalând, pentru discursul acelor oameni, cu denunţarea 
matematicilor ca ştiinţe degenerate, ceea ce reaminteşte în fapt memoria 
câtorva evenimente sordide şi stupide favorizând virajul criminal. 

Nelinişte politică a unei epoci a cărei umanitate rămâne suspectă şi pe care 
puterile publice vor s-o adapteze intereselor lor actuale. 

Noi le întoarcem faptul că această situaţie delirantă caracterizează o psihoză 
socială în a cărei instaurare Freud şi Lacan au fost precedaţi de Pascal, Blaise 
Pascal si dificultatea vidului. 

Această psihoză şi crimele sale în masă specifică secolul douăzeci care nu le 
sfârseste. 

Dar este oare vorba de a rămâne acolo? 

Religiile nu sunt ameninţate decât de distrugerile reciproce. 

Psihanaliza absolut deloc, decât de o degradare internă care se prelungeşte. 
Psihanaliza nu mai are nevoie, aşa cum a fost cazul timpurilor lui Freud sau 
Lacan, de partizani romantici sau de susţinători militanţi, pentru apărarea sa. 
Ea este deja fondată acum, încă din 1981, şi este ceva recent.” 


805 



